Кривично право у Хамурабијевом законику

Опште одлике кривичног права у Хамурабијевом законику су следеће:

1. Мешање обичајноправних правила са новинама које уводи законодавац – тако нпр. у Законику се могу наћи одредбе којима се предвиђа колективна одговорност (обичајно право), али и одредбе о имовинским санкцијама (иновација коју уводи законодавац);

2. Не постоји разлика између приватноправног и јавноправног карактера казне – то значи да се у низу случајева кажњавање починиоца препушта вољи оштећеног;

3. Оштра казнена политика – честа је смртна казна (у првих 30 чланова Хамурабијевог законика се и не помиње друга врста санкције осим ове);

4. Примењује се принцип објективне одговорности – неко је могао одговарати без обзира на то да ли је постојала кривица, да ли је дело извршено из нехата или са намером (примена овог принципа је доводила до апсурдних ситуација па је тако на смртну казну могло бити осуђено и дрво које би пало и убило некога);

5. Изражена правна неједнакост – припадници различитих друштвених слојева су различито кажњавани за исто кривично дело (да ли је кривично дело извршио авилум као припадник повлаштеног друштвеног сталежа или мушкену као припадник нижег друштвеног сталежа), а казна је зависила и од тога ко је жртва (да ли авилум или мушкену).

Кривична дела која су регулисана Хамурабијевим закоником су:

1. Кривична дела против личности – убиство, телесне повреде, силовање, увреда

Када је реч о убисту, Закоником се регулишу само специфични облици овог кривичног дела (нпр. када се сруши кућа због несолидне градње и убије некога). Телесне повреде су санкционисане најчешће путем талиона или имовинских казни.

2. Кривична дела против имовине – крађа

Санкције за ово кривично дело су се кретале од имовинских до смртне казне у зависности од тежине случаја и друштвеног статуса оштећеног.

3. Кривична дела против државе

Закоником су регулисана само два случаја: уколико крчмарица не пријави заверенике и уколико војник избегне одлазак у рат (дезертер). За оба случаја је била прописана смртна казна.

4. Кривична дела против породичног морала и интегритета – инцест, прељуба